विधानसभा चुनाव से पहले एमपी में एट्रोसिटी एक्ट का असर फिर दिखाई देने लगा है। जनता द्वारा विधायकों को घेरा जा रहा है और जमकर उन्हें खरी-खोटी सुनाई जा रही है। ताजा मामला मध्यप्रदेश के नीमच जिले की जावद विधानसभा से सामने आया है। यहां भाजपा प्रत्याशी और वर्तमान विधायक ओमप्रकाश सकलेचा को लोगों के विरोध का सामना करना पड़ा। ग्रामीणों ने विधायक जी को घेर लिया और “अपने सिक्का खोटा, वोट फॉर नोटा” के नारे लगाए। अपने प्रति बढ़ते विरोध को देखते हुए विधायक जी कार में बैठ गए और रवाना हो गए। हालांकि इस विरोध ने विधायक जी की दिल की धड़कन बढ़ा दी है।वही पार्टी नेताओं के माथे पर भी चिंता की लकीरें उभर आई है।